Daphne Iking

Daphne Iking (nosusu Maria Daphne Eleanor Mozes Iking; 6 Madas 1978) nopo nga songulun peragawati, popolombus ababayan, om Pelakon tondu Malaysia, mantad Keningau, Sabah. Koumbal yau suminiliu do popolombus ababayan montok program The Breakfast Show id Ntv7. Nakalantoi nogi isido sabaagi Unduk Ngadau Kaamatan Sabah 2003 mobi do Lembah Klang om suminiliu juara montok Unduk Ngadau Kaamatan Sabah 2003.

 Kerjaya 
Koumbal i Daphne do kipomusarahan montok sumuang id gana do  Perubatan nga amu nabayaan o angkab dii tu modosi yau raha. Daphne nopo nga haro Ijazah Sarjana id Komunikasi (2004) om Ijazah Sarjana Muda id Penyiaran (Filem, TV om Radio, 2001), goduduo ijazah dii nopo nga mantad Universiti Sains Malaysia id Pulau Pinang, Suminuang i Iking do persada televisyen maya kinoimbulayon dau id suang iklan Pond's ontok toun 2001. Ontok toun 2003, Minodopitor yau montok maganu jawatan sabaagi wartawan id TV3. Amu alaid, nakaanu yau kinoyononon sabaagi hos Ringgit Sense id rangkaian dii.

Ontok toun 2004, nokoimbulai i Daphne sabaagi hos Explorace solinaid do duo toun. Kalapas dii, poingompus do toun 2005 popolombus yau ababayan do PNB World Investment Challenge (TV3), Vector Challenge (8TV), May/Antabax Health & Beauty Capsules (TV3) om Explorace Kids (TV3). Nokosiliu nogi isido do wartawan montok the Brand om Majalah Tiga id TV3.

Ontok toun 2006, tuminimpuun yau do suminiliu mimimiingkono maya siri KL Lights. Ontok toun di miagal,nokoimbulai yau id suang  My Australian Adventure i kitema do Travelog. Ontok toun dii, minundaliu yau kuminaa id ntv7 om popolombus yau ababayan do The Breakfast Show id saluran dii. Nokoimbulai nogi yau sabaagi juri naalap id suang What Women Want id 8TV.

Koumbal i Daphne do popolombus ababayan pokiikiro 30 ababayan soliwan i nokosolimbou om amu nokosolimbou id televisyen mantad toun 2004, kaampai no Explorace Street Party id Bangsar (2004), Pitimbungakan Alumni USM (2005) om Guess Model Search (2006).

Koumbal i Daphne nokoimbulai id suang do mogisuusuai iklan cetak om televisyen, kaampai no Pond's onyok toun 2001, Kenny Rogers Roasters (2005), om Volvo S80 (2006). Suai ko ii, koimbulai nogi i Daphne id suang mogisuusuai majala', miagal ko' KLUE, Eve & Adam, Ezyhealth om FHM. Ontok toun 2006, nopili yau id taang ko-14 id suang FHM Malaysia's Sexiest, kinalantaion dau di bobos osonong solinaid do tolu toun mantad po nokoimbulai yau id suang pomilian dii.

 Koposion 
Miniongoi i Daphne miampai di Ryan Chong ontok 27 Milatok 2007, om minogosusu songulun tanak tondu kingaran do i Isobel Daniella Iking-Chong ontok Momuhau 2007.http://freyja6.blogspot.com/ Sundung do ingkaa, ontok toun 2009, miniada i Iking miampai Ryan Chong, kerana gama pioduhan do CEO Adidas Malaysia, Darren Choy Khin Ming. Minomolohou i Chong di Choy mongoi mahkamah tumanud Kanun Keseksaan 498 ii no "maganau ginawo toi ko mononggoi toi ko mamagakom sosongulun tondu kisawo miampai kiangkab jenayah."

Suminawo i Daphne miampai songulun mongingindapu Melayu, Azmi Abdul Rahman maya karamayan pisasawaan pointutup, om nogi yinumanud ugama Islam.Daphne Iking weds again and embraces Islam, DailyChilli.com, 25 Februari 2011. Dicapai pada 25 Februari 2011.

 Filemografi  
Televisyen
 Explorace
 KL Lights
 My Australian Adventure
 The Breakfast Show
 What Women Want

Filem
 Gerhana (2009)
 My Spy (2009)
 Belukar (2010)
 Relationship Status (2012)
 Sindiket (2017)

 Gaa om pencalunan 
 Toun Gaa Kategori Kootuson 2010 Festival Filem Malaysia ke-23 Pelakon Harapan Wanita 

 Sukuon 

 Noputan labus 


Kategori:Kelahiran 1978
Kategori:Orang dari Sabah
Kategori:Orang hidup
Kategori:Muslim Malaysia
Kategori:Peragawati Malaysia
Kategori:Pengacara televisyen Malaysia
Kategori:Pelakon wanita Malaysia
Kategori:Orang Malaysia berketurunan Kadazandusun
Kategori:Alumni Universiti Sains Malaysia
Kategori:Pemeluk Islam